wickkiey/tamil-wikipedia-chunked huggingface dataset:
# சர்வோதயக் கல்வி

## முக்கிய அம்சங்கள்

காந்தியக் கல்வி ஆறு முதன்மைப் பகுதிகளைக் கொண்டது.  
- **முதல் அம்சம்** - ஏழாண்டு ஆதாரக் கல்வியை இலவசமாக அரசே தரத்தோடு வழங்க வேண்டும்.
- **இரண்டாவது அம்சம்** - ஆதாரக் கல்வியானது முழுக்க முழுக்கத் தாய்மொழிவழிக் கல்வியாக இருக்கவேண்டும்.
- **மூன்றாவது அம்சம்** - கைத்தொழில் மூலமோ, ஆக்கப்பணி மூலமோ கல்வி கற்றுத்தரப்பட வேண்டும்.
- **நான்காவது அம்சம்** - பள்ளியின் சட்ட திட்டங்களிலிருந்து தாங்கள் கற்க வேண்டிய தொழில் உட்பட மாணவர்களே தீர்மானித்து சுயக்கட்டுப்பாட்டுடன் ஒரு சமூகமாகப் பள்ளியை வழிநடத்துவார்கள்.
- **ஐந்தாவது அம்சம்** - தங்களது சூழலோடு பொருந்துகிற கல்வி.
- **ஆறாவது அம்சம்** - குடிமைப் பயிற்சி. நாட்டின் உயர்ந்த லட்சியங்களாகக் காந்தி கருதிய மதச்சார்பின்மை, வாய்மை, நேர்மை, பொது வாழ்வியல், சமுதாயப் பங்கேற்பு, அகிம்சை வழியில் உரிமைகளைப் பெறும் வழிகளை அறிதல் என அவரது கல்வி விரிவடைகிறது.
# சர்வோதயக் கல்வி

## வரலாறு

காந்தியின் முதல் கல்விச் சோதனை தென்னாப்பிரிக்காவில் டால்ஸ்டாய் பண்ணை ஆசிரமத்தில் துவங்கியது. தென் ஆப்பிரிக்காவிலிருந்து 1915 இல் இந்தியா திரும்பியவர் அன்றைய இந்தியக் கல்வித் திட்டத்தை ஆய்வுக்கு உட்படுத்தினார். அதன் விளைவாக, புதிய கல்வித் திட்டத்தை உருவாக்கினார். அதன்படி 1917 இல் அகமதாபாத்தில் தன்னுடைய ஆதாரக் கல்வி மற்றும் புதிய கல்வி எனும் கொள்கைகளின்படி புதிய பள்ளிகளைத் தொடங்கினார். இதே போன்று 1921 இல் குசராத்தில் *குஜராத் வித்யா பீடம்* என்ற பல்கலைக்கழகத்தை நிறுவினார். இதற்கு வெகுகாலத்திற்குப் பிறகு, விடுதலைப்போராட்ட வெப்பம் மிகுந்த காலத்தில் சேவாகிராமத்தில் வாழ்ந்தபோது, ‘ஹரிஜன்’ இதழில் நாட்டின் கல்வி குறித்து விரிவான ஒரு கட்டுரையை காந்தி எழுதினார். அதில் கல்விமுறையின் 10 பலவீனங்களைப் பட்டியலிட்டிருந்தார். அவை,  
1. நமது மரபுக்கும் பண்பாட்டுக்கும் முரண்பட்டதாக இந்த மெக்காலே குமாஸ்தா கல்வி உள்ளது.
1. இந்தக் கல்வி, குழந்தையை நேரடியான சமுதாயச் சூழ்நிலையிலிருந்தும் உடல் உழைப்பிலிருந்தும் பிரித்துவிடுகிறது.
1. கற்றவர்களைத் தனி இனமாக, பிரிப்பதாக இன்றைய கல்வி உருவாக்கிவிட்டது.
1. அரசுக்கும், தனியார்க்கும் பணியாளர்களாக மாணவர்களை மாற்றுவதற்கான பயிற்சி மட்டுமே இன்றைய கல்வி.
1. மாணவர்களின் மனத்தில் சமுதாய உணர்வு இன்றி சுயநல தனிமனித உணர்வு புகுந்துவிட்டது.
1. ஒரு நூற்றாண்டாகத் தொடரும் இந்த அந்நியர் கல்வியில் தொடக்கப் பள்ளி என்பது எந்த முன்னேற்றமுமின்றி வதங்கிவிட்டது.
1. கல்வித் திட்டத்தின் பெரும்பகுதி வாழ்க்கைக்குப் பயன்படாததாக வீணானததாக உள்ளது.
1. பொதுமக்கள் கல்வி முன்னேற்றம் பற்றி இன்றைய கல்வி எண்ணிப்பார்ப்பதே கிடையாது.
1. இயந்திர முறையில் ஒரே மாதிரி கல்வியை அனைத்துக் குழந்தைகளுக்கும் - அவரவர் தேவை உணராமல் வழங்குகிறார்கள்.
1. கல்விமுறையும் தேர்வுகளும் கல்வியை மாணவர்களின் உள்ளத்தில் பயத்தை உருவாக்கிப் பெரிய சுமையாகவே மாற்றிவிடுகிறது.
# சர்வோதயக் கல்வி

## தேசியக் கல்வி மாநாடு

பின்னர் காந்தி 1937 அக்டோபர் 22 இல் வர்தாவில் தேசியக் கல்வி மாநாட்டை கூட்டினார். அது இந்தியத் தேசியக் கல்வி மாநாடு என்று அழைக்கப்படுகிறது. கல்வியாளர் டாக்டர் ஜாகிர் ஹுசைன் தலைமையில் இந்தியக் கல்வி குறித்து முடிவுசெய்ய ஒரு குழுவும் அமைக்கப்பட்டது. *வார்தா கல்வித் திட்டம்* அல்லது *ஆதாரக் கல்விக் கொள்கை* அந்த கல்விக் குழுவால் பரிசீலித்து முன்மொழியப்பட்டது. பிறகு வர்தாவிலும் செகாவோனிலும் சர்வோதய மாதிரிப் பள்ளிகள் தொடங்கப்பட்டன. காந்தியின் மரணத்திற்குப் பிறகு ஆதாரக் கல்வி மற்றும் முன்-ஆதாரக் கல்விப் பள்ளிகள் உருவாக்கப்பட்டன.  
ஒன்றிய அரசு அமைத்த தேசிய திட்ட ஆணையம் பல அடிப்படைகளில் காந்தியின் ஆதாரக் கல்வி முறை பார்வைக்கு எதிர்ப்பைப் தெரிவித்தது. நேருவின் அரசின் பார்வையானது நாட்டை தொழில்மயமாக்குவதையும், மையப்படுத்தப்பட்ட திட்டமிட்ட பொருளாதாரத்தையும் கொண்டதாக இருந்ததால், இதில் காந்தியின் 'ஆதாரக் கல்வி' அல்லது சுய-ஆதரவுப் பள்ளிகளுக்கு இடமின்றி போனது. அறிவியலுக்கும், தொழில்நுட்பத்துக்கும் முக்கியத்துவம் தர அறிவுஜீவிகளாளலும், அரசியல் தலைவர்களாளும் ஆதரவளித்தனர்.
# சர்வோதயக் கல்வி

## கைவினைப் பொருட்கள்

நமது பாரம்பரிய, காலனித்துவ கல்வி முறைகள் எழுத்தறிவு, உரை சார்ந்த அறிவையே வலியுறுத்தின. அவை உயர் சாதியினருக்குச் சாதகமாக இருந்தன. காந்தியின் கைவினைப் பொருட்களைத் தனது கற்பித்தலின் மையமாக்குவதற்கான முன்மொழிவு, "இந்தியாவின் கல்வி முறையில் தீவிர மறுசீரமைப்பை" கொண்டுவருவதை நோக்கமாகக் கொண்டிருந்தது. இதில், நூற்பு, நெசவு, தோல் வேலை, மட்பாண்டங்கள், உலோக வேலை, கூடை தயாரித்தல் போன்றவை மையமாக்கப்படும். கைவினைப் பொருட்களைப் பயன்படுத்துவதன் மற்றொரு நோக்கம் பள்ளிகளை நிதி ரீதியாகவும் சமூக ரீதியாகவும் அரசிடமிருந்து சுயாதீனமாக மாற்றுவதாகும்.
# அக்ரோலீனைடு

**அக்ரோலீனைடு** *(Acroleinide)* என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் அக்ரோலீன் இக்குழுவில் இடம்பெற்றுள்ளது . அக்ரோசினோனைடில் (டிரையாம்சினோலோன்) இச்சேர்மத்தைக் காணமுடிகிறது.
# அக்ரோலீனைடு

## இவற்றையும் காண்க

- அசிட்டோனைடு
- அசிட்டோபீனைடு
- அமினோபென்சால்
- வளையபென்டனோனைடு
- பென்டனோனைடு
# அமினோபென்சால்

**அமினோபென்சால்** *(Aminobenzal)* என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் 4-டைமெத்திலமினோமென்சிலிடின் இக்குழுவில் இடம்பெற்றுள்ளது . டிரையாம்சினோலோன் அமினோபென்சால் பென்சமிடோ அசோபியூட்டைரேட்டில் இச்சேர்மத்தைக் காணமுடிகிறது .
# அமினோபென்சால்

## இவற்றையும் காண்க

- அசிட்டோனைடு
- அசிட்டோபீனைடு
- அக்ரோலீனைடு
- வளையபென்டனோனைடு
- பென்டனோனைடு
# அப்துல் கலாம் தேசிய நினைவகம்

** அப்துல் கலாம் மணிமண்டபம்** என்பது தமிழ்நாட்டின், இராமநாதபுரம் மாவட்டம், இராமேசுவரம் தீவில் பேக்கரும்பு என்ற இடத்தில் அமைந்துள்ள அப்துல் கலாம் நினைவிடத்தில் அமைக்கப்பட்டுள்ள ஒரு நினைவு மண்டபமாகும். இது சுமார் மூன்றரை ஏக்கர் பரப்பளவில் அமைக்கப்பட்டுள்ளது இதன் தோற்றம், டெல்லியில் உள்ள குடியரசுத் தலைவர் மாளிகையை பிரதிபலிப்பது போன்று அமைந்துள்ளது.
# அப்துல் கலாம் தேசிய நினைவகம்

## கட்டுமானம்

இந்த மணிமண்டபமானது இந்திய ஒன்றிய அரசால் சுமார் 20 கோடி ரூபாய் மதிப்பில் அமைக்கப்பட்டுள்ளது. மணிமண்டபத்தைக் கட்டப் பயன் படுத்தப்பட்ட மஞ்சள் நிற பளிங்கு கற்கள், ராஜஸ்தான் மாநிலம் ஜோத்பூரில் இருந்தும், சிவப்பு நிற கற்கள் ஆக்ராவில் இருந்தும் கொண்டுவரப்பட்டன. கிருஷ்ணகிரியில் இருந்து கொண்டு வரப்பட்டு தரையில் பதிக்கப்பட்டுள்ள கிரனைட் கற்கள் 150 மி.மீ. தடிமன் கொண்டவையாக உள்ளன. இதனால் ஆண்டுக்கணக்கில் தினந்தோறும் 3 ஆயிரம் பார்வையாளர்கள் வந்தாலும் தேயாத வகையில் தரை உருவாக்கப்பட்டுள்ளது.
# அப்துல் கலாம் தேசிய நினைவகம்

## மண்டபத்தின் அமைப்பு

மணிமண்டபத்தின் நுழை வாயில் இந்தியா கேட் தோற்றத்தில் உள்ளது. வாயிலை அலங்கரிக்கும் முகப்பு கதவுகள் ஒவ்வொன்றும் 250 கிலோ வீதம், 500 கிலோ எடையுடன் அமைக்கப்பட்டுள்ளன. இந்தக் கதவுகள் மலேசிய தேக்கைப் பயன்படுத்தி, காரைக்குடி செட்டிநாடு தச்சர்களால் வடிவமைக்கப்பட்டுள்ளன.
# அப்துல் கலாம் தேசிய நினைவகம்

## மண்டபத்தில் இடம்பெற்றவை

இதில் உள்ள கூடம் நான்கு பிரிவுகளாக உள்ளன அவை, அதில் அப்துல் கலாம் விஞ்ஞானி யாகப் பணியாற்றிய காலம், கண்டுபிடிப்புகளை உருவாக்கிய காலம், அறிவியல் ஆலோசகராக பணியாற்றிய காலம், குடியரசுத் தலைவராக பணியாற்றிய காலம் என உள்ளன. மேலும் கலாம் வீணை வாசிப்பது, குடியரசுத் தலைவராக பதவியேற்றபோது குதிரைகள் பூட்டப்பட்ட சாரட் வண்டியில் வருவது, சகோதரர் முத்து மீரா மரைக்காயர், உலகத் தலைவர்கள் மற்றும் குழந்தைகளுடன் கலாம் இருக்கும் ஓவியங்கள் தீட்டப்பட்டுள்ளன கலாம் தொடர்பான ஓவியங்கள், ஒளிப்படங்கள், கலாம் கண்டுபிடிப்பின் மாதிரிகள், கலாம் பயன்படுத்திய பொருட்கள், நூல்கள், உடைகள் உள்ளிட்டவை இந்த மணிமண்டபத்தில் பார்வைக்கு வைக்கப்பட்டுள்ளன. மேலும், குழந்தைகளுடன் கலாம் விளையாடுவது, குழந்தைகளுடன் கிரகங்களை பார்வையிடுவது, குழந்தைகளை புத்தகங்கள் படிக்கத் தூண்டுவது, குழந்தை களை கைத் தூக்கி உதவுவது உள்ளிட்ட 4 சிலைகள் அமைக்கப்பட்டுள்ளன.  
கலாம் சமாதியை ஒட்டி வட்ட வடிவில் சிறப்பு பிரார்த்தனை கூடமும், கலாம் பயன்படுத்திய உடைகள், புத்தகங்கள், 200 அரிய வகை புகைப்படங்கள், கலாம் நினைவிடத்தின் பின்புறம் அக்னி ஏவுகணையின் மாதிரி வடிவமும் நிறுவப்பட்டுள்ளன. விரைவில் நினைவிடம் அருகிலேயே அறிவுசார் மையம், கலையரங்கம், கோளரங்கம், வாகனம் நிறுத்தும் இடம் ஆகியவையும் அமைக்கப்படும் என எதிர்பார்க்கப்படுகிறது. இந்த மணிமண்டபம் இந்தியப் பிரதமர் நரேந்திர மோதியால் 2017 சூலை 27 அன்று திறந்துவைக்கப்பட்டது.
# வளையபென்டனோனைடு

**வளையபென்டனோனைடு** *(Cyclopentanonide)* என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் வளையபென்டனோன் இக்குழுவில் இடம்பெற்றுள்ளது அம்சினோனைடு எனப்படும் டிரையாம்சினோலோன் அசிட்டேட்டு வளையபென்டனோனைடில் இச்சேர்மத்தைக் காணமுடிகிறது .
# வளையபென்டனோனைடு

## இவற்றையும் காண்க

- அசிட்டோனைடு
- அசிட்டோபீனைடு
- அக்ரோலீனைடு
- அமினோபென்சால்
- பென்டனோனைடு
# பென்டனோனைடு

**பென்டனோனைடு** *(pentanonide)* என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் 3-பென்டனோன் இக்குழுவில் இடம்பெற்றுள்ளது. அம்சினோபால் எனப்படும் டிரையாம்சினோலோன் பென்டனோனைடில் இச்சேர்மத்தைக் காணமுடிகிறது .
# பென்டனோனைடு

## இவற்றையும் காண்க

- அசிட்டோனைடு
- அசிட்டோபீனைடு
- அக்ரோலீனைடு
- அமினோபென்சால்
- வளையபென்டனோனைடு
# வன்பொருள் பூங்கா, ஐதராபாத்

**வன்பொருள் பூங்கா** (*Hardware Park, Hyderabad*) ஹைதராபாத் நகரில் சம்சாபாத் என்னுமிடத்தில் அமைந்துள்ள சிறப்புப் பொருளாதார மண்டலமாகும். இங்கு வன்பொருள் சார்ந்த டாட்டா டெலிசர்வீசசு (Tata teleservices), உயர்தர கணினியியல் வளர்ச்சி மையம் (C-DAC), சிக்மா மைக்ரோசிசுடம்சு (Sigma Microsystems Pvt Ltd) ஆகிய தொழில்நிறுவனங்கள் உள்ளன. இது டிஎசுஐஐசி (TSIIC) நிறுவனத்தால் நிருவகிக்கப்படுகிறது. இப்பூங்கா, 1700 ஏககர் பரப்பில் அமைக்கப்பட்டுள்ளது.
# ஆலென் நீர்க் கோபுரம்

**ஆலென் நீர்க் கோபுரம்** (*Ahlen Water Tower*) ஒரு தொழில்துறை நினைவுச் சின்னம். இது செருமனியின் ஆலென் என்ற இடத்தில் உள்ளது. இது கோள வடிவிலானது. இதன் உயரம் 44மீ. 1915 முதல் 1917 வரை மேற்குஃபேலியா சுரங்கம் மற்றும் சுரங்க குடியிருப்புக்கு ஒரே நீர் வழங்கும் ஆதாரமாக இருந்தது. கெல்சென்வாசர் என்பவரால் 1892-ல் கட்டப்பட்டது.  
நீல நிறத்தில் உள்ள இக்கோபுரமானது சிறப்பான ஒரு நினைவுச்சின்னமாகவும் மற்றும் வரலாற்று உதாரணமாகவும் இருக்கின்றது.
# சிதைத்துவடித்தல்

**சிதைத்து வடித்தல் ** *(Destructive Distillation)* என்பது மரத்தில் பெரும்பகுதியான மரவிழையம், மரப்பசை (Lignin) ஆகிய வேதிப் பொருள்களையும் குறைந்த அளவுள்ள வேறு பல பொருள்களையும் சிதைத்து வடித்தலாகும். அப்போது மரவிழையம் முதலிய பொருட்கள் சிதைந்து வெப்பப் பகுப்ப்பால் (Pyrolysis) புதிய பல பொருள்கள் உண்டாகின்றன. மரத்தைச் சிதைத்து வடிக்கும்போது கிடைக்கும் வடிநீர்மத்தில் நூற்றுக்கு மேற்பட்ட வேதிச் சேர்மங்கள் இருப்பதாகக் கண்டுபிடித்துள்ளார்கள்.
# சிதைத்துவடித்தல்

### மரம் சிதைத்துவடிக்கும் முறை

மரத்தை வேண்டிய நீளமுள்ள துண்டுகளாக வெட்டி வார்ப்பிரும்பிலான வாலைகளினுள்ளே செலுத்திக் காற்று உள்ளே புகாவண்ணம் இறுக மூடிவிடுவர். வாலையில் தீமூட்டி விட்டால், பொதுவாக 24 மணி நேரத்தில் மரம் வடித்தல் முடிந்துவிடும்.
# சிதைத்துவடித்தல்

### மரத்தைச் சிதைத்து வடிப்பதால் கிடைக்கும் பொருள்கள்

மரத்தைக் காய்ச்சி வடிப்பதால் கிடைக்கும் பொருள்களை நான்கு பிரிவுகளாக்கலாம். அவையாவன:
1. வளிமங்களும் ஆவிகளும்
1. நீரில் கரையக்கூடிய எளிதில் ஆவியாகக்கூடிய பொருள்கள்
1. நிலக்கீல்
1. கரி.
இவற்றில் நீரில் கரையக்கூடிய எளிதில் ஆவியாகக்கூடிய பொருள்களும் நிலக்கீலும் கலந்த கலவை எரிமரப்பசை(பைரோலிக்னிய) நீர்மம் (Pyroligneous acid) எனப்படும். வளிமங்களையும் ஆவிகளையும் தவிர, இதர பொருள்களை மேற்கொண்டு பக்குவப்படுத்தி நவீனத் தொழிலியலில் பயன்படுத்துகிறார்கள். மரம் சிதைத்துவடித்தலின் முதன்மையான விளைபொருள்கள் கரியும் நிலக்கீலுமேயாகும். நிலக்கிலைமீண்டும் வினைப்படுத்திப் பலவகையான பொருள்களைப் பெறலாம். அகன்ற இலைகளையுடைய தாவர வகையைச் சேர்ந்த கெட்டியான மரங்களைச் சிதைத்துவடித்தால், நீரில் கரையக்கூடிய எளிதில் ஆவியாகும் பொருள்கள் எடையில் 30-35 சதவீதமும், நில்க்கீல் 10 சதவீதமும், கரி 40-45 சதவீதமும் கிடைக்கின்றன.  
எரிமரப்பசை நீர்மத்தில் உள்ள நிலக்கீலையும் மற்றப் பொருள்களையும் எந்திரங்களைக் கொண்டு பிரிக்கிறார்கள். நீர்ப்பகுதியுடன் சுண்ணாம்பைச் சேர்த்து வினைப்படுத்தி, மெதில் ஆல்ககாலையும், அசிட்டோன், அசிட்டிக் அமிலம் போன்ற பொருள்களையும் பெறலாம்.
# சிதைத்துவடித்தல்

### மரம் வடிபொருள்களின் பயன்கள்

மரம் வடிபொருள்கள் பலவகைகளிலும் பயன்படுகின்றன. மெதில் ஆல்ககால், அசிட்டோன், அசிட்டிக் அமிலம் முதலியன தொழில் துறையில் முதன்மைமான கரைப்பான்களாகவும், வெடிமருந்து, வணணம், நெய்வனம், நெகிழி முதலியன செய்யும் தொழில்களிலும் பயன்படுகின்றன. மரத்தாரைப் பக்குவப்படுத்தி காப்புப்பொருள்கள் (Preservatives), தொற்றுநீக்கிகள் (Disinfectants), சாலையிடு பொருள்கள் (Road Binding materials) முதலியவற்றைப் பெறலாம். கரி சிறந்த எரிபொருளாகப் பயன்படுகிறது. உலோகத் தொழிலிலும், வளிம முகமூடிகளில் வடிகட்டியாகவும் கரி பயன்படுகிறது. அருவருப்பூட்டும் துர்நாற்றம், நிறம் முதலியவற்றை உறிஞ்சவல்லதாகக் முனைவுறுகரி (Activated charcoal) பயன்படுகிறது..
# சிதைத்துவடித்தல்

### மரம் சிதைத்துவடித்தல் செய்யும்போது ஏற்படும் மாறுபாடுகள்

மரம் வடித்தல் செய்யும்போது ஏற்படும் மாறுபாடுகள் மிகச் சிக்கலானவை. சுமார் 105&nbsp;°C -110&nbsp;°C வரையில் மரம் உலர்கிறது. அப்போது முதன்மை வடிதிரவம் நீரே. சுமார் 280&nbsp;°C வெப்பநிலையில் எளிதில் ஆவியாகக் கூடிய பொருள்களில் பெரும்பகுதி வெளியாகிறது. இந்த இரண்டாவது நிலையில், வெப்பம் வெளியிடும் வினை நடக்கிறது; வெப்ப நிலை விரைவில் உயர்கிறது. மூன்றாவது நிலையில் 350&nbsp;°C - 400&nbsp;°C யில் வேதிவினை முற்றுப்பெறுகிறது.
# சிதைத்துவடித்தல்

### இந்தியாவில் மரம் வடிக்கும் தொழிற்சாலை

இந்தியாவிலேயே மிகப் பெரிய மரம் சிதைத்துவடிக்கும் தொழிற்சாலையைப் பத்திராவதியிலுள்ள மைசூர் இரும்பு எஃகுத் தொழிற்சாலையில் கர்நாடக அரசினர் நடத்துகிறார்கள். சுமார் 40,000 டன் மரம் ஆண்டுதோறும் சிதைத்து வடிக்கப்படுகிறது.
# நைட்ரைட்டு சோதனை

**நைட்ரைட்டு சோதனை ** (*Nitrite test*) என்பது ஒரு கரைசலில் நைட்ரைட்டு அயனியின் இருப்பினைச் சோதித்தறிய உதவும் ஒரு வேதிச்சோதனை ஆகும்.
# நைட்ரைட்டு சோதனை

## வேதியியல் முறை

பொதுவான நைட்ரைட்டுக்கான சோதனையில் 4 M கந்தக அமிலமானது பரிசோதிக்க வேண்டிய மாதிரியுடன் அது அமிலத்தன்மை பெறும் வரை சேர்க்கப்படுகிறது. அதன் பிறகு 0.1 M இரும்பு(II) சல்பேட்டு கரைசலுடன் சேர்க்கப்படுகிறது. கரைசல் அடர் பழுப்பு நிறத்தைப் பெறுதல் நைட்ரைட்டு அயனியின் இருப்பை உறுதிப்படுத்துகிறது.இரும்பு-நைட்ரிக் ஆக்சைடு அணைவு அயனி உருவாதலே இந்த நிற மாற்றத்திற்கான காரணமாக உள்ளது.
# நைட்ரைட்டு சோதனை

## சிறுநீர் நைட்ரைட்டு சோதனை

சிறுநீர் தொடர்பான சோதனைத் தொகுப்பில் இதுவும் ஒன்றாகும். சிறுநீரில் நைட்ரைட்டின் இருப்பு இருந்தால் அது நைட்ரிடூரியா என அழைக்கப்படுகிறது.  
இந்த சோதனையானது, பொதுவாக சிறுநீர்த் தடத் தொற்று ஒருவருக்கு உள்ளதா என்பதைக் கண்டறியப் பயன்படுகிறது. சிறுநீர் நைட்ரைட்டு சோதனையில், நைட்ரைட்டின் இருப்பு உறுதிப்படுத்தப்படும் செயலானது, கிராம்-எதிர் பாக்டீரியா என்ற உயிரினம் (பொதுவாக எசரிக்கியா கோலை)சிறுநீர்த் தடத் தொற்றுக்கான காரணமாக இருக்கிறது என்பதை உணர்த்துகிறது. இயற்கையாக மனித உடலுக்குள் காணப்படுகின்ற நைட்ரேட்டுகளை பாக்டீரியாக்களின் செயலானது நைட்ரைட்டுகளாக மாற்றுகின்றன. ஆக, பாக்டீரியாக்களின் இருப்பே நைட்ரைட்டுகள் தோன்றக் காரணமாயுள்ளது. நைட்ரைட்டின் இருப்பானது, பாக்டீரியாவின் இருப்பையும், அதன் காரணமாக சிறுநீர்த் தடத் தொற்றினையும் கண்டறிய உதவுகிறது. இருப்பினும், லியூக்கோசைட் எஸ்டரேசு, சிறுநீரில் வெள்ளை இரத்த அணுக்கள் காணப்படுதல், அடிக்கடி சிறுநீர் கழிக்கத் தோன்றுதல், காய்ச்சல், வலியுடன் கூடிய சிறுநீர் இறக்கம் போன்ற வேறு சில காரணிகளும் சிறுநீர்த் தடத் தொற்றினைக் கண்டறியும் போது இச்சோதனையுடன் தொடர்புபடுத்திப் பார்க்கப்பட வேண்டும்.  
சிறுநீர்த் தடத் தொற்றுக்கான நைட்ரைட்டு சோதனைகள் சில நேரங்களில் பொய்த்துப் போவதற்கு கிருமித் தொற்றுகள் குழுச் சேராத, புதிதாகச் சேகரமான சிறுநீர் அல்லது நீர்த்த சிறுநீர் இவை கூடக் காரணமாக அமையலாம். மேலும், நைட்ரேட்டை நைட்ரைட்டாக மாற்ற இயலாத நுண்ணுயிரிகளான எண்டெரோகாக்கை, இசுடபைலோகாக்கை, அசினிடோபாக்டர் அல்லது அடினோவைரசு ஆகியவை இருப்பினும் நைட்ரைட்டு சோதனையானது சிறுநீர்த் தடத் தொற்றினைக் கண்டறிவதில் தோற்றுப்போகிறது.
# திரும்பூர்

**இந்தியா, தமிழ்நாடு தஞ்சாவூர் மாவட்டம் பாபநாசம் தாலுக்காவில்திரும்பூர்என்றகிராம உள்ளது.**
# திரும்பூர்

## விளக்கப்படங்கள்

திரும்பூரில்2001 மக்கள் தொகை கணக்கெடுப்பின்படி, மொத்த மக்கள் தொகை- 2420  ஆண்கள்- 1214 மற்றும் பெண்கள் - 1206 . பாலின விகிதம் 993 ஆக உள்ளது. கல்வியறிவு விகிதம் 65.12.
# பாதுகாப்புப் பெட்டகம்

**பாதுகாப்பு வைப்புப் பெட்டகம்** (safe deposit box, சில சமயங்களில் **safety deposit box **என்று தவறுதலாக அறியப்படுவது, என்பது ஒரு பெரிய பெட்டகத்துக்குள் தனித்தனியாக பிரித்து வைக்கப்பட்டுள்ள பாதுகாப்புக் கொள்கலனாகும். இவை பொதுவாக வங்கி, அஞ்சலகம் போன்ற இடங்களில் அமைக்கப்பட்டிருக்கும். பாதுகாப்புப் பெட்டகமானது மதிப்புமிக்க உடைமைகளை சேமிக்க பயன்படுகிறது. அதாவது இரத்தினக்கற்கள், அரிய உலோகங்கள், பணம், விலைமதிப்புமிக்கப் பொருட்கள், முக்கிய ஆவணங்கள் (எ.கா. உயில், சொத்து ஆவணங்கள், பிறப்புச் சான்றிதழ்), அல்லது கணிப்பொறித் தரவுகள் போன்றவற்றை திருட்டு, நெருப்பு, வெள்ளம், சேதம், அல்லது பிற ஆபத்துகளிலிருந்து பாதுகாக்கப் பயன்படுத்தப்படுகிறது. அமெரிக்க ஐக்கிய நாட்டு, வங்கிகள் அல்லது FDIC ஆகியவை பாதுகாப்பு வைப்புப் பெட்டகங்களுக்கு காப்பீடு செய்யவதில்லை. திருட்டு, தீ, வெள்ளம், பயங்கரவாத தாக்குதல்கள், இயற்கைப் பேரழிவுகள் போன்ற இழப்புகளில் இருந்து பாதுகாத்துக்கொள்ள தனிநபரே பாதுகாப்பு வைப்பு பெட்டகத்துக்கான காப்பீட்டை பெற வேண்டும்.  
பல விடுதிகள், உல்லாச விடுதிகள், கப்பல்கள் ஆகியவற்றில் தங்கும் தங்களுடைய வாடிக்கையாளுக்கு அவர்களின் தற்காலிக பயன்பாட்டிற்காக பாதுகாப்பு வைப்புப் பெட்டக வசதியை வழங்குகின்றன. இந்த வசதிகள் வரவேற்பு மேசைக்கு பின்புறமாகவோ அல்லது தனியுரிமைக்காக தனிப்பட்ட விருந்தினர் அறைகளில் பாதுகாப்புப் பெட்டகங்கள் வைக்கப்பட்டிருக்கலாம்.  
பாதுகாப்பு வைப்புப் பெட்டகங்களில் உள்ள உரிமைகோராத அல்லது முடக்கப்பட்ட சொத்தை சட்ட விதிகளின்படி பறிமுதல் செய்யலாம்.
# ஜெய்ஸ்ரீ தல்வால்கர்

**ஜெய்ஸ்ரீ தல்வால்கர்** (*Jayshree Talwalkar*) ஓர் இந்தியப் பெண் தத்துவவியலாளர் ஆவார். இவர் ”தீதி” எனவும் அழைக்கப்படுகிறார். இந்தி மொழியில் தீதி என்ற வார்த்தைக்கு அக்கா என்ற பொருள் உண்டு. இவர் ஆன்மீகவாதியும், சமூக சீர்திருத்தவாதியும் ஆவார்..இவர் இந்திய தத்துவஞானி பாண்டுரங் சாசுதிரி அத்தாவலேவின் மகளும் ஆவார். வெவ்வேறு மாநாடுகளில், இவர் சுவாதியா பரிவார் மற்றும் இந்திய தத்துவம் இரண்டின் பிரதிநிதியாகக் கலந்து கொண்டுள்ளார்.
# திருமங்கலக்கோட்டை மேற்கு

இந்தியா,தமிழ்நாடு,தஞ்சாவூர் மாவட்டத்தில் ஒரத்தநாடு தலுக்காவில் திருமங்கலக்கோட்டை மேலையூர் என்ற கிராமம் உள்ளது.
# திருமங்கலக்கோட்டை மேற்கு

## விளக்கப்படங்கள்

திருமங்கலக்கோட்டையில் 2001-இல் மக்கள் தொகை கணக்கெடுப்பின்படி மொத்த மக்கள் தொகை- 2228 ஆண்கள்- 1081 மற்றும் பெண்கள்- 1147 . பாலின விகிதம் 1061 ஆக இருந்தது. கல்வியறிவு விகிதம் 68.31 உள்ளது.
# செருமக்கநல்லூர்

**இந்தியா,தமிழ்நாடு,தஞ்சாவூர் மாவட்டத்தில் பாபநாசம் தாலுக்காவில் செருமக்கநல்லூர் என்ற கிராமம் உள்ளது. **
# செருமக்கநல்லூர்

## விளக்கப்படங்கள்

செருமக்கநல்லூர்யில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 2163 ஆண்கள்- 1058 மற்றும் பெண்கள்- 1105 . பாலின விகிதம் 1044 ஆக இருந்தது.. கல்வியறிவு விகிதம் 79.1 உள்ளது.
# பேட்ரிக் ஒயிட்

**பேட்ரிக் விக்டர் மார்டின்டேல் ஒயிட்** (28 மே 1912 -30 செப்டம்பர் 1990) ஒரு ஆஸ்திரேலிய எழுத்தாளர். இருபதாம் நூற்றாண்டில் மிக முக்கிய ஆங்கில மொழி புதின எழுத்தாளர்களில் இவரும் ஒருவர். 1935 முதல் 1987 வரை இவர் பன்னிரண்டு புதினங்கள், மூன்று சிறுகதை தொகுப்புகள் மற்றும் எட்டு நாடகங்களை வெளியிட்டார். ஒயிட்டின் புதினங்கள் நகைச்சுவை, பளபளப்பான உரைநடை, நகரும் இயல்புடைய கதைக்குரிய, மேலான கருத்துக்கள் மற்றும் கதாபாத்திரங்களின் மனது மற்றும் எண்ணங்களை வார்த்தைகளால் வெளிப்படுத்தும் இயல்பு ஆகியவைகளை உள்ளடக்கியது. இவர் 1973 ஆம் ஆண்டு இலக்கியத்திற்கான நோபல் பரிசை பெற்றார். இவர் மைல்ஸ் ஃப்ரான்ங்லின் என்ற விருதையும் பெற்றிருக்கிறார்.
# பேட்ரிக் ஒயிட்

## படைப்புகள்:

### புதினங்கள்:

1. ஹேப்பி வேல்லி(1939)
1. தி லிவ்ங் அன்ட் தி டெட்(1941)
1. தி ஆன்ட்ஸ் ஸ்டோரி(1948)
1. தி ட்ரீ ஆஃப் மேன்(1955)
1. வாஸ்(1957)
1. ரைடர்ஸ் இன் தி ச்சாரியட்(1961)
1. தி சாலிட் மன்டேலா(1966)
1. தி விவிசெக்டார்(1970)
1. தி ஐ ஆஃப் தி ஸ்டாம்(1973)
1. தி ஃப்ரின்ஞ் ஆஃப் லீவ்ஸ்(1976)
1. தி ட்வைபார்ன் அஃப்ஃபேர்(1979)
1. மெமொயர்ஸ் ஆஃப் மெனி இன் ஒன்(1986)
1. தி கேங்கிங் கார்டன்(2012)(முழுமையில்லாதது)''
# பேட்ரிக் ஒயிட்

## படைப்புகள்:

### சிறுகதை தொகுப்புகள்:

1. தி பர்ன்ட் ஒன்ஸ்(1964)
1. காக்கடூஸ்(1974)
1. திரீ அன்யீசி பீசஸ்(1987)
# பேட்ரிக் ஒயிட்

## படைப்புகள்:

### கவிதைகள்:

1. முப்பது கவிதைகள் பேட்ரிக் விக்டர் மார்டின்டேல் என்ற புனைப்பெயரில் எழுதப்பட்டது.
1. தி புலொமேன் அன்ட் அதர் பொயம்ஸ்(1935)
# பேட்ரிக் ஒயிட்

## படைப்புகள்:

### நாடகங்கள்:

1. ப்ரட் அன்ட் பட்டர் உமென்(1935)வெளிவராதது
1. தி ஸ்கூல் ஃபார் ஃபிரென்ட்ஸ்(1935)வெளிவராதது
1. ரிட்டன் டு அபிஸ்ஸினியா(1948)வெளிவராதது
1. தி ஃஹாம் ஃப்யூனெரல்(1947)
1. தி சீசன் அட் சரசபரில்லா(1962)
1. எ ச்செர்ரி ஸோல்(1963)
1. நைட் ஆன் பால்ட் மௌன்டெய்ன்(1964)
1. பிஹ் டாய்ஸ்(1977)
1. சிக்னல் ட்ரைவர்:எ மொராலிட்டி ப்லே ஃபார் தி டைம்ஸ்(1982)
1. நெதர்வுட்(1983)
1. ஷெப்பர்ட் ஆன் தி ராக்ஸ்(1987)
# பேட்ரிக் ஒயிட்

## படைப்புகள்:

### திரைக்கதை:

1. தி நைட் தி ப்ராவ்லெர்(1978)
# பேட்ரிக் ஒயிட்

## படைப்புகள்:

### சுயசரிதை:

1. ஃப்லாஸ் இன் தி ஹிலாஸ்(1981)
# தொண்டராம்பட்டு கிழக்கு

**இந்தியா,தமிழ்நாடு,தஞ்சாவூர் மாவட்டம்,ஒரத்தநாடு தாலுக்காவில் தொண்டராம்பட்டு என்ற கிராமம் உள்ளது. **
# தொண்டராம்பட்டு கிழக்கு

## விளக்கப்படங்கள்

தொண்டராம்பட்டில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1595 ஆண்கள்- 728 மற்றும் பெண்கள்- 867 . பாலின விகிதம் 1191 ஆக இருந்தது. கல்வியறிவு விகிதம் 62.91 உள்ளது.
# திருப்பந்துறை

**திருப்பந்துறை** என்பது இந்தியா தீபகற்பத்தில் தமிழ்நாடு மாநிலத்தின் தஞ்சாவூர் மாவட்டம் கும்பகோணம் தாலுக்காவில் உள்ள ஒரு கிராமம் ஆகும்.
# திருப்பந்துறை

## மக்கட்தொகை

திருப்பந்துறையில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1321 ஆகும். இதில் ஆண்கள்- 684 மற்றும் பெண்கள்- 637. பாலின விகிதம் 931 ஆக இருந்தது. எழுத்தறிவு விகிதம் 76.38 ஆகஉள்ளது.
# குறிச்சி, தஞ்சாவூர்

**இந்தியா,தமிழ்நாடு,தஞ்சாவூர் மாவட்டத்தில் பட்டுக்கோட்டை தாலுக்காவில் குறிச்சி என்ற கிராமம் உள்ளது.**
# குறிச்சி, தஞ்சாவூர்

## விளக்கப்படங்கள்

குறிச்சியில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1523 ஆண்கள்- 741 மற்றும் பெண்கள்-782 . பாலின விகிதம் 1055 ஆக இருந்தது. கல்வியறிவு விகிதம் 75.84 உள்ளது.
# இனாத்துக்கன்பட்டி

**இனாத்துக்கன்பட்டி** (Inathukanpatti) இந்தியாவின் தமிழ்நாடு மாநிலம் தஞ்சாவூர் மாவட்டத்தில், தஞ்சாவூர் தாலுக்காவில் இருக்கும் ஒரு கிராமமாகும்.
# இனாத்துக்கன்பட்டி

## விளக்கப்படங்கள்

இனாத்துக்கன்பட்டியில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 3369 ஆண்கள் மற்றும் பெண்கள் உள்ளனர். பாலின விகிதம் 988 ஆக உள்ளது. கல்வியறிவு விகிதம் 65.08 உள்ளது.
# தில்லையம்பூர்

இந்தியா, தமிழ்நாடு, தஞ்சாவூர் மாவட்டம் கும்பகோணம் தாலுகாவில் **தில்லையம்பூர்** என்ற கிராமம் உள்ளது.
# தில்லையம்பூர்

## விளக்கப்படங்கள்

தில்லையம்பூரில் 2001-இல் மக்கள் தொகை கணக்கெடுப்பின்படி, மொத்த மக்கள் தொகை- 3,282 ஆண்கள்- 1,679 மற்றும் பெண்கள்-1,603. பாலின விகிதம் 955 ஆக உள்ளது. கல்வியறிவு விகிதம் 67.91
# பெர்ரிக் குளோரைடு சோதனை

**பெர்ரிக் குளோரைடு சோதனை**யானது (Ferric chloride test) ஒரு மாதிரி அல்லது சேர்மத்தில்பீனாலிக் தொகுதியின் இருப்பினைக் கண்டறியப் (உதாரணமாக, தாவரங்களின் சாற்றில் காணப்படும் இயற்கை பீனால்களைக் கண்டறிதல்) பயன்படுகிறது. ஈனால்கள், ஐதராக்சமிக் அமிலங்கள், ஆக்சைம்கள் மற்றும் சல்பினிக் அமிலங்கள் ஆகியவை இந்தச் சோதனையில் நேர்மறையான முடிவைத் தருகின்றன. நவீன நிறமாலைகாட்டிச்சோதனைகள் உதாரணமாக, அகச்சிவப்பு நிறமாலையியல் (IR Spectroscopy), அணுக்கருக் காந்த ஒத்ததிர்வு நிறமாலையியல் (NMR Spectroscopy) போன்றவை பெயர் தெரியாத சேர்மங்களைக் கண்டறிவதில் மிகவும் மேம்பட்ட முறைகளாக இருப்பினும் கூட புரோமின் சோதனையானது பெர்ரிக் குளோரைடு சோதனையின் முடிவை உறுதிசெய்வதில் பயனுள்ளதாக இருக்கிறது. மொத்த பீனால்களின் அளவானது நிறமாலையியலின் பாலின்-சியோகால்டீயு அளவீட்டு முறையின் படி கணக்கிடப்படுகிறது.
# பெர்ரிக் குளோரைடு சோதனை

## நுட்பம்

சோதித்தறியப்பட வேண்டிய மாதிரியானது நீர் மற்றும் எத்தனால் கலந்த கலவையில் கரைக்கப்படுகிறது. இந்தக் கரைசலுடன் நீர்த்த பெர்ரிக் குளோரைடு கரைசலானது சேர்க்கப்படுகிறது. சிவப்பு, நீலம், பச்சை அல்லது கருஞ்சிவப்பு நிறங்களின் தோற்றம் பீனால்களின் இருப்பைக் குறிக்கிறது. சோதித்தறியப்பட வேண்டிய மாதிரியானது, நீரில் கரையாததாக இருந்தால், சிறிதளவு பிரிடீன் சேர்க்கப்பட்ட டைகுளோரோமீத்தேனில் கரைக்கப்படலாம்.
# பெர்ரிக் குளோரைடு சோதனை

## வேதியியல்

பீனால்கள் Fe(III)+ அயனியுடன் அடர்ந்த கருஊதா நிற அணைவுச்சேர்மங்களைத் தருகிறது. இந்த நிறமானது, பீனாலின் {Fe-[o-Ph]<sub>6</sub>}<sup>3-</sup> தன்மையைப் பொறுத்து நீலம், பச்சை மற்றும் சிவப்பாகக் கூட இருக்கலாம்.
# பெர்ரிக் குளோரைடு சோதனை

## மருத்துவப் பரிசோதனைகளில் பயன்பாடு

இந்தச் சோதனையானது பிறப்பின் போதே ஏற்படும் வளர்சிதைமாற்றக் குறைபாடுகளுக்குக் காரணமாக இருக்கலாம் எனக் கருதப்படுகிற சிறுநீரில் காணப்படும் பினைல் கீட்டோனுாரியா போன்ற வளர்சிதை வினைமாற்றப் பொருட்களைக் கண்டறியப் பயன்படுகிறது. பினைல்பைரூவேட் போன்ற சேர்மங்கள் பிளாசுமாவில் அதிகரிக்கும் போது சிறுநீரின் மூலமாக வெளியேற்றப்படுகின்றன. இந்தச் சோதனையானது, ஆசுபிரின் மருந்தானது அளவுக்கு அதிகமாக உட்கொள்ளப்பட்டிருப்பதைக் கண்டறிய உதவும் சிறுநீரில் வெளியாகும் பொருளான சாலிசிலேட்டுகளைக் கண்டறியவும் பயன்படுத்தப்படுகிறது.
# சோடியம் நாப்தலீனைடு

**சோடியம் நாப்தலீனைடு** (*Sodium naphthalenide*) என்பது C<sub>10</sub>H<sub>8</sub>Na என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சோடியம் நாப்தலைடு என்ற பெயராலும் இச்சேர்மம் அழைக்கப்படுகிறது. கரிம உப்பான இச்சேர்மத்தின் அயனிக் கட்டமைப்பு Na+C10H8− என்று எழுதப்படுகிறது. ஆய்வகங்களில் கரிம, கரிமவுலோக, கனிம வேதியியல் பிரிவுகளில் ஓர் ஒடுக்கியாக பயன்படுத்தப்படுகிறது. ஒரு திண்மமாக இதை தனிமைப்படுத்த இயல்வதில்லை. ஆனால் வழக்கமாக பயன்படுத்துவதற்கு சற்று முன்பாக இச்சேர்மத்தை தயாரித்துக் கொள்வர்.
# சோடியம் நாப்தலீனைடு

## தயாரிப்பும் பண்புகளும்

டெட்ராஐதரோபியூரான் அல்லது டைமெத்தாக்சியீத்தேன் போன்ற ஈதர் கரைப்பானில் கரைக்கப்பட்ட நாப்தலீனுடன் உலோகத்தை இட்டு நன்கு கலக்குவதன் மூலமாக கார உலோக நாப்தலீனைடுகள் தயாரிக்கப்படுகின்றன. இவ்வினையில் உருவாகும் உப்பு அடர் பச்சை நிறத்தில் காணப்படுகிறது . எதிர்மின் அயனி ஒர் இயங்குறுப்பு ஆகும். ஒடுக்கத்திறல் மதிப்பு 2.5 V என்ற மதிப்புக்கு அருகில் சாதாராண ஐதரசன் மின்வாயுடன், g = 2.0 என்ற மதிப்புக்கு அருகில் வலிமையான அயக்காந்த ஒத்திசைவு குறிப்பை இச்சேர்மம் அளிக்கிறது. ஆழ்ந்த பச்சை நிறம் 463,735 நானோமீட்டர் ஈர்ப்பு மையத்தில் தோன்றுகிறது.  
எதிர்மின் அயனி ஒரு வலிமையான காரத்தன்மையுடைய அயனியாகும். குறிப்பாக படியிறக்க வழிமுறையானது தண்ணீருடன் வினை மற்றும் தொடர்புடைய புரோட்டான் மூலங்களை உள்ளடக்கியுள்ளது. இவ்வினைகள் டை ஐதரோநாப்தலீனை வழங்க உதவுகின்றன.  
:2 NaC<sub>10</sub>H<sub>8</sub> + 2 H<sub>2</sub>O → C<sub>10</sub>H<sub>10</sub> + C<sub>10</sub>H<sub>8</sub> + 2 NaOH
# சோடியம் நாப்தலீனைடு

## தொடர்புடைய முகவர்கள்

சில செயற்கைச் செயல்முறைகளில் சோடியம் நாப்தலீனைடு அளவுக்கு மீறிய ஒடுக்கத்தை அளிக்கின்றன. இம்மாதிரியான நிகழ்வுகளில் மிதமான ஒடுக்கிகள் தேர்ந்தெடுக்கப்படுகின்றன. அதிக எண்ணிக்கையிலான வளையங்கள் கொண்டவை மிதமான ஒடுக்கியாகச் செயல்படுகின்றன. சோடியம் அசிநாப்தலீனைடு 0.75 வோல்ட்டு அளவுக்கு மிதமான ஒடுக்கியாகும்.
இதேபோல இதனையொத்த இலித்தியம் உப்பும், இலித்தியம் நாப்தலீனைடாக அறியப்படுகிறது.
# உப்புநீர் குளம்

விலுள்ள ஒரு உப்புக் குளத்தின் வரைபடம் ]]  
**உப்புநீா் குளம்** (*Brine pool*) சில சமயங்களில் **நீருக்கடியில் ஏரி**, **ஆழ்கடல்** அல்லது **உப்புநீர் ஏரி** எனவும் அழைக்கப்படுகிறது. இது கடற்பரப்பில் உள்ள பள்ளத்தில் சேகரிக்கப்படும் உப்புநீரின் அளவு ஆகும். குளங்கள் அடர்த்தியான நீர்நிலைகளைக் கொண்டிருக்கும. மேலும், அவை சுற்றியுள்ள கடலை விட மூன்று முதல் எட்டு மடங்கு அதிக உவர்ப்புத்தன்மையைக் கொண்டுள்ளன. உப்புநீர் குளங்கள் பொதுவாக துருவ கடல் பனிக்கு கீழே மற்றும் ஆழமான கடலில் காணப்படுகின்றன. கடல் பனிக்குக் கீழே உள்ளவை உப்பை நிராகரிப்பு எனப்படும் செயல்முறை மூலம் உருவாகின்றன. இந்த உப்பு மீத்தேனின் அதிக செறிவைக் கொண்டதாக இருக்கும். இது அக்குளத்தின் அருகில் வாழும் நுண்ணுயிாிகளுக்கு சக்தியை அளிக்கும். இதிலுள்ள உயிரினங்கள் வாழ உகந்ததல்லாத இடங்களிலும் வாழக்கூடியதாக இருக்கும். இந்த உப்புக்குளங்கள் அண்டாா்டிக் அடுக்கில் உள்ளதாக கூறப்படுகிறது. இந்த குளங்களின் உப்பு அண்டாா்டிக் அடுக்கில் பனிக்கட்டி உருவாகும் போது வெளியேறியதாகும். ஆழ்கடல் மற்றும் அண்டாா்டிக்கில் உள்ள உப்பு நீா் குளங்கள் பல கடல் வாழ் உயிாினங்களுக்கு நஞ்சாகும்.  
உப்புநீரில் பெரும்பாலும் ஐதரசன் சல்பைடு மற்றும் மீத்தேனின் அதிக செறிவுகள் உள்ளன. இது குளத்திற்கு அருகில் வாழும் வேதியியல் உயிரினங்களுக்கு ஆற்றலை வழங்குகிறது. இந்த உயிரினங்கள் பெரும்பாலும் உச்சவிரும்பிகள் மற்றும் ஒன்றிய வாழ்வவினங்கள் ஆகும்.
# உப்புநீர் குளம்

### பண்புகள்

இந்த உப்புநீா் குளங்கள் கடல் மட்டத்திலுள்ள ஏாிகள் எனக் கூறப்படுகின்றன. ஏனென்றால் இந்த அடா்த்தியான உப்பு அதனைச் சுற்றி இருக்கும் கடல் நீருடன் சுலபமாகக் கலக்காது. இந்த அதிக உப்புத்தன்மை உப்புக்குளங்களின் அடா்த்தியை அதிகமாக்கும். இந்த உப்புத்தன்மை ஒரு மாறுபட்ட பரப்பையும் இந்த குளத்திற்கு ஒரு கரையையும் உருவாக்குகின்றன. நீா்மூழ்கிக் கப்பல்கள் உப்புநீா்குளத்தின் மேல் செல்லும் பொழுது குளத்தின் அதிக அடா்த்தி தன்மை காரணமாக அதனால் குளத்திற்குள் செல்ல இயலாது. நீா்மூழ்கி கப்பல்களின் இயக்கம் உப்புநீா்குளத்தில் அலைகளை உருவாக்குகின்றன. அவ்வலைகள் அக்குளத்தை சுற்றியுள்ள கரைகளை அடித்துச் சென்றுவிடும்.
# உப்புநீர் குளம்

### வாழ்வியல் ஆதாரம்

ஆழ்கடல் உப்பு நீா்குளங்கள் அடிக்கடி அடா்ந்த குளிா் நீரோட்டத்துடன் கலந்துவிடுகின்றன. இந்த நீரோட்டத்திலுள்ள பாக்டீாியாக்கள் மூலம் மீத்தேன் வாயு வெளிப்படுகிறது. இந்த பாக்டீாியாக்கள் இக்குளத்தின் ஓரங்களில் வாழும் சிப்பிகளுடன் இணைந்திருக்கும். இங்குள்ள உயிாினங்கள் உலகிலுள்ள மற்ற உயிாினங்களைப்போல் இல்லாமல் இங்குள்ள வேதிப்பொருட்களின் சக்தியைச் சாா்ந்து இருக்கும். இவ்வுயிாினங்கள் சூாிய சக்தியை குறைவாகவே சாா்ந்திருக்கின்றன.
# டைகீட்டோன்

எளிய டைகீட்டோன் சேர்மம்]]  
**டைகீட்டோன் அல்லது டையோன்** *(Diketone or Dione)* என்பது இரண்டு கீட்டோன் வேதி வினைக்குழுக்களைக் கொண்டிருக்கும் ஒரு மூலக்கூறைக் குறிக்கும். எளிய டைகீட்டோனுக்கு டை அசிட்டைலை உதாரணமாகக் கூறுவர். 2,3-பியூட்டேன்டையோன் என்ற பெயராலும் இச்சேர்மம் அழைக்கப்படுகிறது. டைஅசிட்டைல், அசிட்டைலசிட்டோன், எக்சேன்-2,5-டையோன் என்பவை முறையே 1,2-, 1,3-, 1,4-டைகீட்டோன்களுக்கு எடுத்துக்காட்டுகளாகும். டைமெடோன் வளைய டைகீட்டோனுக்கு எடுத்துக்காட்டாகும்.
# டைகீட்டோன்

## 1,2-டைகீட்டோன்

பை அசிட்டைல் என்ற டைகீட்டோன் (CH3C(O)C(O)CH3), 1,2-டைகீட்டோன் வகைப்பாட்டில் முக்கியமான ஒரு சேர்மமாகும். டையால்களை ஐதரசன் நீக்கம் செய்வதன் மூலம் இத்தகைய சேர்மங்களைத் தயாரிக்கலாம்:  
யூரியா, தயோயூரியா போன்ற பல இருசெயல் மின்னணு மிகுபொருட்களுடன் 1,2-டைகீட்டோன் ஒடுக்கமடைந்து பல்லின வளையங்களைக் கொடுக்கிறது. இவ்வாறே அரோமாட்டிக் அமீன்களுடன் ஒடுக்கமடைந்து இவை டைகீட்டமின் ஈந்தணைவிகளாக மாற்றப்படுகின்றன.
# டைகீட்டோன்

## 1,3-டைகீட்டோன்

அசிட்டைலசிட்டோன் (CH3C(O)CH2C(O)CH3) என்ற டைகீட்டோன், 1,3-டைகீட்டோன் வகைப்பாட்டில் ஒரு முக்கியமான சேர்மமாகும். ஐசோபுரோப்பீனைலசிட்டேட்டை வெப்ப மறுசீராக்கல் வினைக்கு உட்படுத்தி இதைத் தயாரிக்க இயலும்  
:CH<sub>2</sub>(CH<sub>3</sub>)COC(O)Me → MeC(O)CH<sub>2</sub>C(O)Me  
பாரம்பரியமாக 1,3-டைகீட்டோன்கள் கீட்டோன்களுடன் எசுத்தர்கள் சேர்த்து ஒடுக்குவதன் மூலமே தயாரிக்கப்பட்டன.
ஈனோல் அல்லது ஈனோலேட்டுகள் மற்ற கார்பனைல் குழுக்களுடன் இணைந்திருப்பதால் 1,3-டைகீட்டோன்கள் இவைகளாக இருக்கும் வாய்ப்புகள் உள்ளன, மற்றும் ஆறு உறுப்பினர் சங்கிலி சேர்மமாக உருவாகும் நிலைத்தன்மையைப் பெறுகின்றன. (ஈனால் எனில் ஐதரசன் பிணைகிறது. ஈனோலேட்டு எனில் எதிரயனியைப் பெறுகிறது)  
:  
மற்ற டைகீட்டோன்களைப் போலவே 1,3-டைகீட்டோன்களும் பல்லின வளையங்கள் தயாரிப்பில் பன்முக முன்னோடிகளாக விளங்குகின்றன. உதாரணமாக ஐதரசீன் ஒடுக்கமடைந்து பைரசோல்களைத் தருகிறது. 1,3-டைகீட்டோன்களில் தயாரிக்கப்படும் இணைகாரம் உலோக அசிட்டைலசிட்டோனேட்டு அணைவுச் சேர்மங்களாக உருவாகின்றது.
டிமாயோ வினையில் 1,3-டைகீட்டோன்கள் ஆல்க்கீன்களுடன் வினைபுரிந்து ஒளிவேதியியல் பெரிசைக்ளிக் மறுசீரமைப்பு மூலம் பதிலீடு செய்யப்பட்ட 1,5-டைகீட்டோன்கள் உருவாகின்றன.
# டைகீட்டோன்

## 1,4-டைகீட்டோன்

கார்பனைல் குழுக்களை இரு மெத்திலீன் குழுக்கள் பிரிக்கின்ற டைகீட்டோன்கள் குறிப்பாக அவற்றின் ஈனோல் அமைப்பு மாற்றியன்களுடன் இருப்பவை 1,4-டைகீட்டோன்கள் எனப்படுகின்றன. பால்-கினார் தொகுப்பு வினையில் இவை பயனுள்ள முன்னோடிச் சேர்மங்களாக உள்ளன. பியூரான்கள், பிரோல்கள், தயோபீன்கள் முதலானவை இத்தொகுப்பு வினையில் தயாரிக்கப்படுகின்றன.  
:  
1,4-டைகீட்டோன்கள் மற்றும் இதனுடன் தொடர்புடைய தளப்பொருட்கள் ஐதரசீன்களுடன் வினைபுரிந்து ஈரைதரோபிரிடசீன்களைத் தருகின்றன. பின்னர் இவை பிரிடசீன்களாக மாற்றப்படுகின்றன.
# டைகீட்டோன்

## பிற டைகீட்டோன்கள்

கார்பனைல் குழுக்களை மூன்று அல்லது அதற்கு மேற்பட்ட மெத்திலீன் குழுக்கள் பிரிக்கின்ற டைகீட்டோன் வினைகள் எளிய கீட்டோன்களின் வினைகள் போல உள்ளன. மூலக்கூற்றிடை ஆல்டால் குறுக்க வினையில் இந்த நீள கீட்டோன்கள் பொதுவாக ஈடுபடுகின்றன.
# டைகீட்டோன்

## ஐரோப்பிய யூனியன் வகைப்பாடு

2004 ஆம் ஆண்டில் ஐரோப்பிய யூனியன் அமைப்பு நறுமணமூட்டும் கூட்டுப்பொருட்களை ஒன்றிணைத்து வகைப்படுத்தியது. இக்குழுவில் டைகீட்டோன்கள் இடம்பெற்றன. அசிட்டைலசிட்டோன் ஒரு மரபணுச்சிதைவுப் பொருள் என்பதால் அனுமதிக்கப்பட்ட நறுமணப் பொருட்கள் பட்டியலிலிருந்து நீக்கப்பட்டது. 1999 ஆம் ஆண்டில் அனுமதிக்கப்பட்ட நறுமணப் பொருட்களின் பட்டியல் ஏற்றுக் கொள்ளப்பட்டது.
# டைகீட்டோன்

## இவற்றையும் காண்க

- டிரைகீட்டோன்
# குரோமிக் அமில மின்கலம்

**குரோமிக் அமில மின்கலமானது **(Chromic acid cell) குரோமிக் அமிலத்தை முனைவாக்கமகற்றியாகப் பயன்படுத்தும் ஒரு முதன்மை மின்கலமாகும். வழக்கமாக, பொட்டாசியம் டைகுரோமேட்டு கரைசலை கந்தக அமிலம் கொண்டு அமிலத்தன்மை பெறச்செய்யும் போது குரோமிக் அமிலமானது பெறப்படுகிறது. பொட்டாசியம் டைகுரோமேட்டின் பழைய பெயர் பொட்டாசியம் பைகுரோமேட் ஆகும். இதன் காரணமாக இந்த முதன்மை மின்கலம் பைகுரோமேட்டு மின்கலம் என அழைக்கப்படுகிறது. இந்த மின்கலம் தற்போதைய நிலையில் பயன்பாட்டில் இல்லையென்றாலும் கூட வரலாற்று நோக்கில் இதை அறிந்து கொள்ளலாம்.
# குரோமிக் அமில மின்கலம்

## அமைப்பு

மின்கலத்தின் முதன்மை பாகங்கள்:
- நேர்மின்வாய், துத்தநாகம்
- மின்பகுளி, நீர்த்த கந்தக அமிலம்
- முனைவாக்கமகற்றி, குரோமிக் அமிலம்
- எதிர்மின்வாய், கார்பன்
இந்த மின்கலமானது இரண்டு வடிவங்களில் அமைக்கப்பட்டிருந்தது. முதல் வகையானது ஒற்றை திரவ வகையாகவும் (போக்கென்டிராப் என்பவர் பெயரை நினைவுபடுத்தும் விதமாக), இரண்டாவது வகையானது, இரண்டு திரவ வகையாகவும் (புல்லர் என்பவரை நினைவுபடுத்தும் விதமாக) வடிவமைக்கப்பட்டிருந்தன. இந்த இரண்டு மின்கலங்களிலும், மின்கலத்தின் மின்னழுத்தமானது 2 வோல்ட்டுகள் வரை மட்டுமேயாகும்.
# குரோமிக் அமில மின்கலம்

## அமைப்பு

### போக்கென்டிராப் மின்கலம்

மின்கலமானது இரண்டு கார்பன் தகடுகளுக்கு இடையில் ஒரு துத்தநாகத் தகடு கொண்ட ஒரு நீண்ட கழுத்தையுடைய கண்ணாடி பாட்டிலில் அமைக்கப்பட்டது. மின்னாற்பகுப்பு மற்றும் டிஸ்போலரைசர் கலந்திருந்தது. கலவை பயன்பாட்டில் இல்லாதபோதும் இந்த கலவையைத் துத்தநாக தகடு கலைத்துவிடும், எனவே திரவத்திலிருந்து துத்தநாகத் தகடுகளை தூக்கி, பாட்டில் கழுத்தில் வைப்பதற்கு ஒரு வழிமுறை இருந்தது.
# குரோமிக் அமில மின்கலம்

## அமைப்பு

### புல்லர் மின்கலம் (Fuller cell)

புல்லர் மின்கலம் (Fuller cell), கண்ணாடி அல்லது பளபளப்பான மண் பாத்திரத்தில் அமைக்கப்பட்டிருந்தது. இக்கலன் குரோமிக் அமிலக் கரைசல், கார்பன் தட்டு மற்றும் ஒரு நுண்துளைகளையுடைய மண் பானை ஆகியவற்றை உள்ளடக்கியது. நுண்ணிய துளைகளைக் கொண்ட மண் கலமானது, கந்தக அமிலம், துத்தநாகத் தண்டு, மற்றும் சிறிய அளவு பாதரசம் ஆகியவற்றைக் கொண்டுள்ளது. இந்த பாதரசம் துத்தநாகத்துடன் ஒரு இரசக்கலவையை உருவாக்கி, இந்த இடத்தில் நடக்கும் வினையின் வேகத்தைக் குறைக்கிறது. அதாவது, மின்கலமானது பயன்பாட்டில் இல்லாதபோது, துத்தநாகமானது வீணான முறையில் கரைவதைக் குறைக்கிறது.
# ஆடுதுறை - 2 (நெல்)

**ஏ டி டீ - 2** (*ADT 2*) பிரபலமாக **வெள்ளை சிறுமணி** (*White sirumani*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 2 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 2 (நெல்)

## சாகுபடி

நீர்ப்பாசன வசதியுள்ள தமிழகத்தின் தஞ்சை மாவட்டத்தில் சாகுபடி செய்ய ஏற்றதும், சாப்பாட்டிற்கு உகந்ததுமாக கூறப்படும் ஏ டி டீ - 2 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
# ஆடுதுறை - 2 (நெல்)

## சிறப்புப் பண்புகள்

- இந்நெல் இரகம் ஒரு ஏக்கருக்கு 3400 கிலோவரை (* 3.4 t/ha*) மகசூல் தரக்கூடியது.
- இதன் தானியமணிகள் தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- இது ஏ டி டீ - 1 இன் நெல்லை விடவும் சிறந்ததாக கருதப்படுகிறது.
- இவ்வகை நெற்பயிர், சம்பா மற்றும் தாளடி பருவத்திற்கு மிகவும் உகந்ததாக கூறப்படுகிறது.
# ஆடுதுறை - 2 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# டிரைகீட்டோன்

**டிரைகீட்டோன் அல்லது டிரையோன்** *(Triketone or Trione)* என்பது மூன்று கீட்டோன் வேதி வினைக்குழுக்களைக் கொண்டிருக்கும் ஒரு மூலக்கூறைக் குறிக்கும்.  
வளையபுரோப்பேன்டிரையோன், பார்பிட்யூரிக் அமிலம், டிரையசீன் சயனூரிக் அமிலம் போன்றவை எளிய டிரைகீட்டோன்களாகும். குரோகோனிக் அமிலத்தில் ஐதராக்சி குழுக்கள் உள்ளன. நின்னைதரீனில் ஒரு கீட்டோன் குழு நீரேற்றப்பட்டிருக்கும்.  
டிரையூரெட் உள்ளிட்ட நேரியல் டிரைகீட்டோன் சேர்மங்கள் அடுத்தடுத்த மூன்று கார்பனைல் குழுக்களுடன் மெசுவாக்சாலிக் அமிலம் மற்றும் டையாக்சோசக்சினிக் அமிலம் ஆகியனவற்ரைக் கொண்டுள்ளன. இவை டைகார்பாக்சிலிக் அமிலங்கள் எனவும் கீட்டோனிக் அமிலங்கள் என்றும்கூடக் கருதப்படுகின்றன. டைபீனைல்டிரைகீட்டோன், டைபீனைல்டெட்ராகீட்டோன் மற்றும் டிரைகீட்டோபென்டேன் உள்ளிட்ட டிரைகீட்டோன்கள் 1901 ஆம் ஆண்டுகளில் அறியப்பட்டவையாகும் .
# டிரைகீட்டோன்

## இவற்றையும் காண்க

- டைகீட்டோன்
# பெட்டிப்பூட்டு இயக்கம்

**பெட்டிப்பூட்டு இயக்கம்** (ஆங்கிலம்: boxlock action, *பாக்ஸ்லாக் ஆக்ஷன்*) என்பது, 1875-லிருந்து இரட்டைக்குழல் சிதறுதுமுக்கிகளில்பொதுவாக பிரயோகப்படுத்தப்பட்ட, ஒரு சுத்தியலில்லா இயங்குநுட்பம் ஆகும். முந்தைய வெஸ்ட்லீ ரிச்சர்ட்ஸ்இயங்குநுட்பத்தை அடிப்படையாகக் கொண்டு, ஆன்சன் மற்றும் டீலீ, என்பவர்களால் இந்த இயங்குநுட்பம் உருவாக்கப்பட்டது. இந்த பெட்டிப்பூட்டு இயக்கமானது, மறைத்து வைக்கப்பட்ட, தானே-பின்னுழுத்துக் கொள்ளவல்ல சுத்தியல்களை,உடைவு-இயக்கத்தில்பிரயோகிக்கிறது. ஆரம்பத்தில் பல விளையட்டுவீரர்களும், உற்பத்தியாளர்களும் இதை எதிர்த்தனர், ஆனால் விரைவிலேயே பெட்டிப்பூட்டு இயக்கம், இரட்டைக்குழல் சிதறுதுமுக்கியின் ஆதிக்கமிக்க வடிவம் ஆனது.
# பெட்டிப்பூட்டு இயக்கம்

## விரிவுரை

சுத்தியலில்லா இயங்குமுறைகளின், ஒரு நீண்டகால பரிணாமத்தால் வந்தது தான், ஆன்சன் மற்றும் டீலி என்ற இரு துமுக்கிக்கொல்லர்களால் உருவான பெட்டிப்பூட்டு இயக்கம். இவர்கள் 1875-ல் வெஸ்ட்லீ-ரிச்சர்ட்ஸ் நிறுவனத்தில் பணியாற்றிக் கொண்டிருந்தனர். அக்காலத்தில் இருந்த வெளிப்புற சுத்தியல் ரகங்களைவிட குறைவான நகரும் பாகங்களுடைய சுத்தியலில்லாத, ஒரு எளிய, அழகான இயங்குமுறை தான், ஆன்சன் மற்றும் டீலீயின் பங்களிப்பு ஆகும்.
# பெட்டிப்பூட்டு இயக்கம்

## மேலும் பார்க்க

- சிதறுதுமுக்கி
# ஆக்சோலினிக் அமிலம்

**ஆக்சோலினிக் அமிலம்** *(Oxolinic acid)* என்பது ஒரு குயினோலோன் எதிர் உயிரியாகும். 1970 களில் சப்பான் நாட்டில் இது தயாரிக்கப்பட்டது . இம்மருந்தை ஐந்து முதல் 10 நாட்கள் வரை வாய்வழியாக 12-20மி.கி/கி.கி மருந்தளவாக கொடுத்து நிர்வகிக்கிறார்கள். நொதி டி.என்.ஏ. கைரேசை தடுத்து இம்மருந்து வேலை செய்கிறது. டோபாமைன் மீளேற்புத் தடுப்பியாகவும், சுண்டெலிகளில் கிளர்வூட்டு விளைவுகளை உண்டாக்கும் பொருளாகவும் இது செயல்படுகிறது .
# மார்கரெட் காக்பர்ன்

யில் மார்கரெட் காக்பர்னின்நினைவிடம்]]  
**மார்கரெட் காக்பர்ன்** (*Margaret Bushby Lascelles Cockburn*, 2 சூலை 1829 – 26 மார்ச் 1928) ஓர் ஓவியரும், தொழில்முறையற்ற பறவையியலாளரும் ஆவார்.
# மார்கரெட் காக்பர்ன்

## வாழ்க்கைக் குறிப்பு

தமிழ்நாட்டில் சேலத்தில் 1829 இல் இவர் பிறந்தார். இவரது தந்தை எம். டி. காக்பர்ன் மாவட்ட அதிகாரியாகப் பணியாற்றினார். 1855 இல் இருந்து நீலகிரியில் வாழ்ந்து வந்தார். மார்கரெட் ஆல்போர்ட்சு தோட்டத்தில் தேயிலை உற்பத்தியில் ஈடுபட்டு பின்னர் உள்ளூர் இயற்கை வரலாற்றை ஆராய்ந்து வந்தார். இவரது பல கட்டுரைகள் ஆலன் ஆக்டவியன் ஹியூமின் ஆக்கங்களில் வெளிவந்துள்ளன. 858 ஆம் ஆண்டு முதல் பறவைகளையும் தாவரங்களையும் படங்களாக வரைய ஆரம்பித்தார். கோத்தகிரியில் இவர் வரைந்த ஓவியங்களை இலண்டன் இயற்கை வரலாற்று அருங்காட்சியகம் 2002 இல் நாட்குறிப்பாக வெளியிட்டது. இவரது பட்டாம்பூச்சிகளின் தொகுப்பு ஒன்றும் இங்கு வைக்கப்பட்டுள்ளது.  
இவர் வரைந்த படங்கள் தொகுக்கப்பட்டு 'நீலகிரி பேர்ட்ஸ் அண்ட் மிஸ்ஸலேனியஸ்' என்ற தலைப்பில் புத்தகமாக வெளியிடப்பட்டது. இவர் பறவைகள் கூடுகட்டும் விதத்தை முறையாக ஆவணப்படுத்தினார். 61 பறவையினங்களின் இனப்பெருக்க முறைகளை ஆவணப்படுத்தினார். இவர் 1928 ஆம் ஆண்டு மார்ச்சு 26 இல் மறைந்தார்.  
இவர் படுகர்களுக்கான முதலாவது பள்ளியை ஆரம்பித்தார். கோத்தகிரியில் 1867 இல் தேவாலயம் ஒன்றை அமைப்பதில் பங்காற்றினார்.
# மார்கரெட் காக்பர்ன்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# ஏனாநல்லூர்

தமிழ்நாடு, தஞ்சாவூர் மாவட்டம், கும்பகோணம் தாலுகாவில் ஏனாநல்லூர் என்ற கிராமம் உள்ளது.
# ஏனாநல்லூர்

## விளக்கப்படங்கள்

ஏனாநல்லூரில் 2001-ல் மக்கள் தொகை கணக்கெடுப்பின்படி, மொத்த மக்கட்தொகை -2079. ஆண்கள்- 1068 மற்றும் பெண்கள்- 1011 . பாலின விகிதம் 947 ஆக உள்ளது. கல்வியறிவு விகிதம், 69.19.
# புகழ் சில்லத்தூர்

**இந்தியா,தமிழ்நாடு,தஞ்சாவூர் மாவட்டம் ஒரத்தநாடு தாலுக்காவில் புகழ் சில்லத்தூர் என்ற கிராமம் உள்ளது. **
# புகழ் சில்லத்தூர்

## விளக்கப்படங்கள்

புகழ் சில்லத்தூரில் 2001 மக்கள் தொகை கணக்கெடுப்பின்படி, மொத்த மக்கள் தொகை- 598 ஆண்கள்- 304 மற்றும் பெண்கள்- 294 . பாலின விகிதம் 967 ஆக இருந்தது. கல்வியறிவு விகிதம் 36.26 உள்ளது.
# கலிஃபோர்னிதின்

**கலிஃபோர்னிதின்** *(Californidine)* என்பது C<sub>21</sub>H<sub>22</sub>NO<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஆல்க்கலாய்டு சேர்மமான இது கலிஃபோர்னியா பாப்பி (எசுசொல்சியா கலிஃபோர்னிகா) என்ற பூக்குந்தாவரத்திலிருந்து பிரித்தெடுக்கப்படுகிறது . இதனாலேயே இவ்வேதிப்பொருள் கலிஃபோர்னிதின் என்ற பெயரைப் பெற்றுள்ளது. எசுசொல்சியா என்ற பேரினத்தைச் சேர்ந்த மற்ற தாவரங்களிலிருந்தும் இது பிரித்தெடுக்கப்படுகிறது .
# சோடியம் மெட்டாவனேடேட்டு

**சோடியம் மெட்டாவனேடேட்டு** *(Sodium metavanadate)* என்பது NaVO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் . இது மஞ்சள் நிறத்துடன் நீரில் கரையக்கூடிய திண்ம உப்பாக உள்ளது. மெட்டாமுனிரைட்டு (நீரிலி வடிவம்), முனிரைட்டு (இருநீரேற்று வடிவம்) உள்ளிட்டவை இயற்கையில் காணப்படுகின்றன. இவ்விரண்டுமே அரிய நிலையில் கிடைக்கின்றன. வனெடியம் மற்றும் யுரேனியம் கொண்டுள்ள மணற்பாறைகளில், குறிப்பாக மத்திய, மேற்கு அமெரிக்காவில் மெட்டாமுனிரைட்டு காணப்படுகிறது. பாக்கித்தானிலும், தென் ஆப்பிரிக்காவிலும் முனிரைட்டு கிடைக்கிறது .
# திட்ட மோலார் சிதறம்

வேதியியலில், **திட்ட மோலார் சிதறம் **(Standard molar entropy) என்பது திட்ட நிலையிலுள்ள (standard state) ஒரு மோல் பொருளின் உள்ளடக்க சிதறம் ஆகும்.  
திட்ட மோலார் சிதறம் என்பதற்கான வழக்கமான குறியீடு *S*° ஆக உள்ளது. இதன் அலகானது ஜுல் / மோல் கெல்வின் ஆகும். பொருட்களின் உருவாக்கத்திற்கான திட்ட வெப்ப அடக்க ஆற்றல் மாற்றங்களைப் போலல்லாமல், *S*° ன் மதிப்பானது தனித்த நிலையான மதிப்பாக உள்ளது. அதாவது, அறை வெப்ப நிலையில், ஒரு தனிமமானது தனது திட்ட நிலையில் அல்லது நிலையான நிலையில், குறிப்பிட்ட, சுழியல்லாத ஒரு S மதிப்பைப் பெற்றிருக்கிறது. வெப்ப இயக்கவியலின் மூன்றாவது விதிப்படி, 0 கெல்வின் வெப்ப நிலையில் மட்டுமே, தூய, படிக நிலையிலான திண்மத்தின் சிதறமானது0 ஜுல் மோல்<sup>−1</sup> கெல்வின்<sup>−1</sup> ஆக உள்ளது. இருப்பினும், இந்த விதியானது, பொருட்களைக் குறையில்லாத படிகமாக (அதாவது குறைபாடுகளோ, இடமாற்றங்களோ இல்லாத படிகம்) முன்னதாக ஊகித்துக்கொண்டே இந்த முடிவைச் சொல்கிறது, ஆனால், ஒரு குறிப்பிட்ட வெப்பநிலையிலேயே படிகங்கள் உருவாவதால், இது ஒருபோதும் முழுமையான உண்மையாகாது. இருப்பினும், இந்த பகுதி அல்லது எச்ச சிதறமானது மிக மிக புறக்கணிக்கத்தக்க மதிப்பேயாகும்.
# திட்ட மோலார் சிதறம்

## வெப்ப இயக்கவியல்

0 கெல்வின் வெப்பநிலையில் இருப்பதாகக் கருதப்படும் ஒரு மோல் பொருளானது, அதன் சுற்றுப்புறத்தால் 298 கெல்வின் வெப்பநிலைக்கு உயர்த்தப்பட்டால், அதன் மொத்த மோலார் சிதறமானது, அனைத்து *N* தனித்த பங்களிப்புகளின் கூடுதலுக்குச் சமமாக இருக்கும்:
: <math>S^\circ = \sum_{k=1}^N \Delta S_k =\sum_{k=1}^N \int \frac{dq_k}{T} \, dT</math>
இச்சமன்பாட்டில், *dq<sub>k</sub>*/*T* ஆனது T வெப்பநிலையில் ஏற்படும் மிகச்சிறிய வெப்ப ஆற்றல் பரிமாற்றத்தைக் குறிக்கிறது. மொத்த மோலார் சிதறமானது மோலார் சிதறங்களில் ஏற்படும் பல சிறிய மாற்றங்களின் (ஒவ்வொரு சிறிய மாற்றமும் மீள்செயல்முறையாக இருக்க வேண்டும்) கூடுதலாகும்.
# திட்ட மோலார் சிதறம்

## வேதியியல்

திட்ட வெப்ப அழுத்த நிலையில் ஒரு வாயுவின் திட்ட மோலார் சிதறமானது பின்வரும் பங்களிப்புகள் அனைத்தையும் உள்ளடக்கியதாகும்:
- 0 கெல்வின் வெப்பநிலையிலிருந்து உருகுநிலை<nowiki/>யை அடையக்கூடிய ஒரு மோல் திண்மம் ஒன்றின் வெப்பக் கொண்மை (பல்வேறு படிக வடிவங்களுக்கிடையே நடக்கும் எந்தவொரு மாற்றத்தின் போதும் உட்கொள்ளப்படும் வெப்பத்தையும் உள்ளடக்கியது)
- ஒரு திண்மத்தின் உருகுதலின் உள்ளுறை வெப்பம்.
- திரவமொன்றின் உருகுநிலையிலிருந்து கொதிநிலை<nowiki/>யை அடைவது வரையிலான வெப்பக் கொண்மை
- திரவத்தின் ஆவியாதல் உள்ளீட்டு வெப்பம்.
- வாயுவானது கொதிநிலையிலிருந்து அறை வெப்பநிலை<nowiki/>யை அடைவது வரையிலான வெப்பக்கொண்மை
சிதறங்களில் ஏற்படும் ஆற்றல் மாற்றங்களானவை நிலை மாற்றங்கள் மற்றும் வேதி வினைகளோடு தொடர்பு கொண்டவையாகும். வேதியியற் சமன்பாடுகள் ஒரு வேதி வினையின் திட்ட சிதற மதிப்பைக் கண்டறிய, வினைபடு பொருட்கள் மற்றும் வினைவிளை பொருட்கள் ஆகியவற்றின் திட்ட மோலார் சிதற மதிப்புகளைப் பயன்படுத்திக் கொள்கின்றன:
: Δ*S*°<sub>வேதி வினை</sub> = *S*°<sub>விளைபொருட்கள்</sub> – *S*°<sub>வினைபொருட்கள்</sub>
ஒரு வேதி வினையின் திட்ட சிதற மதிப்பானது ஒரு வினை தன்னிச்சையாக நிகழுமா? நிகழாதா? என்பதைக் கண்டறியப் பயன்படுகிறது.வெப்ப இயக்கவியலின் இரண்டாம் விதி<nowiki/>யின்படி, ஒரு தன்னிச்சையான வினையானது எப்போதும் ஒரு அமைப்பு மற்றும் அதன் சுற்றுப்புறம் இவற்றின் மொத்த சிதறத்தை அதிகரிக்கவே செய்கிறது.
: Δ*S*<sub>மொத்தம்</sub> = Δ*S*<sub>அமைப்பு</sub> + Δ*S*<sub>சுற்றுப்புறம்</sub> > 0
மோலார் சிதறமானது, அனைத்து வாயுக்களுக்கும் ஒரே மதிப்பாக இராது. ஒரே மாதிரியான நிலைகளில் கூட, கனமான வாயுக்களுக்கு இதன் மதிப்பானது அதிகமாகும்.
# இராமானுஜபுரம், தஞ்சாவூர்

**இராமானுஜபுரம்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும்.
# இராமானுஜபுரம், தஞ்சாவூர்

## விளக்கப்படங்கள்

இராமானுஜபுரத்தில் 2001 -இல் மக்கட்தொகை கணக்கெடுப்பின்படிமொத்த மக்கள் தொகை- 2217 ஆக இருந்தது. இந்த மக்கள் தொகையில் ஆண்கள்- 1115 என்ற எண்ணிக்கையிலும் பெண்களின் எண்ணிக்கை 1102 ஆகவும் இருந்தது.கல்வியறிவு விகிதம்56.55ஆக உள்ளது.
# மதுபாஷானிபுரம்

**இந்தியா,தமிழ்நாடு,தஞ்சாவூர் மாவட்டம்,பட்டுக்கோட்டை தாலுக்காவில் மதுபாஷானிபுரம் என்ற கிராமம் உள்ளது.**
# மதுபாஷானிபுரம்

## விளக்கப்படங்கள்

மதுபாஷானிபுரத்தில் 2001 -ல் மக்கள் தொகை கணக்கெடுப்பின்படி, மொத்த மக்கள் தொகை- 1036. ஆண்கள்- 511 மற்றும் பெண்கள்-525 . பாலின விகிதம் 1027ஆகஇருந்தது.கல்வியறிவு விகிதம் 60.66 உள்ளது..
# தலைகீழ் நுண்நோக்கி

பரிசோதனையில்பயன்படும் தலைகீழ் நுண்ணோக்கி]]
**தலைகீழ் நுண்நோக்கி** என்பது ஒளி மூலம் மற்றும் ஒளி ஒடுக்கி (Condenser) ஆகியவை மேலேயும், வில்லைத் தொகுப்பு (Lens System) கீழேயும்உள்ள அமைப்பு ஆகும்.  
இது 1850 ஆம் ஆண்டில் துலான் பல்கலைக்கழகத்தின் (முன்னர் லூசியானாவின் மருத்துவக் கல்லூரி என பெயரிடப்பட்டது) பேராசிரியரான சே. லாரன்சு சுமித்தால் கண்டுபிடிக்கப்பட்டது.
# தலைகீழ் நுண்நோக்கி

## உருவாக்கும் விதம்

தலைகீழ் நுண்ணோக்கியின் மூலம் காணும் மாதிரி வைக்கும் மேடை நிலையாக (Stage) நகராமல் இருக்கும். வில்லைத் தொகுப்பின் பொருளருகு வில்லையின் குவியதூரம் மட்டுமே செங்குத்து அச்சில் சரிசெய்யப்படுகிறது. குவிய தூரத்தை மிக துல்லியமாக சரி செய்ய இரட்டைக் குமிழ் திருகு ஒன்று உள்ளது.  
நுண்ணோக்கியின் அளவைப் பொறுத்து, வேறுபட்ட உருப்பெருக்கங்களையுடைய நான்கு முதல் ஆறு பொருளருகு வில்லைகளைத்தேவைக்கேற்ப சுழற்றி பொருத்துமாறு ஒரு அமைப்பு உள்ளது. நுண்ணோக்கியுடன் ஒரு காணொளி கருவி (Video camera), உடனொளிர்தல் கருவி (Fluorescence illumination), பொதுக்குவிய வரியோட்டக் கருவி (Confocal scanning) இதனுடன் இன்னும் சில கருவிகளும்இணைக்கப்பட்டுள்ளது
# தலைகீழ் நுண்நோக்கி

## உயிரியல் பயன்பாடுகள்

வழக்கமான நுண்ணோக்கியில் ஒரு கண்ணாடி படவில்லை (Slides) வழியாகவே உருப்பெருக்கம் காணப்படுகிறது. தலைகீழ் நுண்ணோக்கிகள், ஒரு பெரிய கொள்கலனில் வைக்கப்பட்டுள்ள உயிருள்ள செல்கள் அல்லது உயிரினங்களைக் காண்பதற்கு பயன்படுகிறது. (உதாரணம்: திசு வளர்ப்பு கொள்கலன்) எடுத்துக்காட்டாக காசநோய் நுண்ணுயிரிகள் எவ்வகை மருந்துகளுக்கு கட்டுப்படுகின்றது போன்று,நேரடியாகபார்க்கவேண்டிய உருப்பெருக்கங்களைக் காண உதவுகிறது
# தலைகீழ் நுண்நோக்கி

## நுண்ணியக்குமுறை

தலைகீழ் நுண்ணோக்கியை நுட்பமாக இயக்க மிகச் சிறிய உட்கருவிகள் உள்ளன. இவை மாதிரிகளை துல்லியமாகக் காண உதவுகின்றன.
# மல்லிப்பட்டினம்

அதிகமான மீன் உள்ள பிரபலமான இடமாக மல்லிப்பட்டிணம் அமைந்துள்ளது.வெளிநாட்டு மக்கள் அதிகமானோர் இங்கே மீன் வாங்குகின்றனர்.மீன் மற்றும் கடல் உணவு இங்கிருந்து வெளிநாட்டிற்கு ஏற்றுமதி செய்யப்படுகிறது.இம்மல்லிப்பட்டிணத்தில் வெளிநாட்டினர் வந்து பார்க்கும் அளவிற்கு சுற்றுலா தளமாக மனோரா அமைந்துள்ளது. இந்த ஊர் இந்தியாவில்,தமிழ்நாட்டில்,தஞ்சாவூர் மாவட்டத்தில் பட்டுக்கோட்டை தாலுக்காவில் கடலோர கிராமமாக மல்லிப்பட்டிணம் அமைந்துள்ளது. .அனைவரும் அறிந்த பிரபலமான மணமேல்குடி மற்றும் அதிராம்பட்டிணம் நகரம் அருகே மல்லிப்பட்டிணம் அமைந்துள்ளது..மல்லிப்பட்டிணத்திலிருந்து 20.5 கி.மீ. தொலைவில் பட்டுக்கோட்டை தாலுக்கா உள்ளது.சென்னையிலுருந்து 362கி.மீ. தொலைவிலும்,தஞ்சாவூரிலுருந்து 66.5 கி.மீ தொலைவிலும் மல்லிப்பட்டிணம் அமைந்துள்ளது. அனைவரும் அறிந்த மனோரா கோட்டை அங்கு உள்ளது .
# அகரதிருமாளம்

**அகரதிருமாளம் கிராமம்**, இந்தியாவின் தமிழ்நாட்டின், திருவாரூர் மாவட்டம், நன்னிலம் வட்டம், நன்னிலம் ஊராட்சி ஒன்றியம், அகரதிருமாளம் ஊராட்சியில் அமைந்த ஒரு கிராமம் ஆகும்.
# அகரதிருமாளம்

## மக்கள்தொகை பரம்பல்

அகரத்திருமலத்தில் 2001-ல் மக்கள் தொகை கணக்கெடுப்பின்படி, மொத்தமக்கட்தொகை- 4,177 ஆண்கள்- 2,056 மற்றும் பெண்கள்- 2,121 . பாலின விகிதம் 1032 ஆக இருந்தது. கல்வியறிவு விகிதம் 88.63 உள்ளது.
# விக்கிப்பீடியா:குறிப்பிடத்தக்கமை (வானியல் பொருட்கள்)

This guideline is meant to reflect consensus about the notability of வானியல்சார் பொருள்s. The guideline covers all significant physical entities, associations or structures that current அறிவியல் has confirmed to exist in outer space. The guideline does not cover topics relating to artificial structures in space, such as செயற்கைக்கோள்s, விண்கலம், விண்ணுளவிs, விண்வெளி நிலையம்s or விண்வெளி நோக்காய்வுக்கலம்s. It also does not cover terrestrial locations, airspace, or material that has been transported to the Earth's atmosphere or surface, including moon rocks, meteor showers and விண்வீழ்கல்s.  
Simply stated, an astronomical object is a body of matter (or collection of such bodies) that is bound together by a அடிப்படை விசைகள், has boundaries defined by large-scale structure (e.g. voids), or is a combined grouping through viewing perspective (e.g. இரட்டை விண்மீன்s). This includes galaxies, நெபுலாe, விண்மீன் கொத்துகள்s, star systems, individual விண்மீன்s, கோள்s, minor planets, சிறுகோள்s, வால்வெள்ளிs, and நிலாs. It can also include bodies of matter that are held together by masses other than their own, such as a circumstellar disk, accretion disc, or zodiacal dust.